  Майя Бывальцева 2017-тӥ ар ӵоже Удмуртиын лулчеберетъя 21 юртъёсты тупатъялозы. Со сярысь ивортэ элькунысь лулчеберетъя но туризмъя министерстволэн пресс-службаез. Лулчеберетъя ужъюртъёслэсь ваньбурзэс но тӥрлыксэс выльдон понна федерал коньдэтысь уксёез улосвыл нырысьсэ басьтэ. Субсидиез люкылозы та муниципал кылдытэтъёс куспын: Алнаш, Балезино, Вавож, Вотка, Грак, Дэбес, Дэри, Камбарка, Каракулино, Кияса, Красногорск, Пичи Пурга, Можга, Сарапул, Сьӧлта, Сюмси, Ува, Юкаменск, Якшур-Бӧдья но Яр ёросъёс, Можга кар. Со ужъёслы оглом 31 миллион 230 сюрс манет быдтозы федерал коньдэтысь но 3 миллион 200 сюрс манет улосвыл коньдэтысь. Тегъёс: Лулчеберет Удмуртия Россия коньдон  